מגדל בגדאד

מגדל בגדאד המכונה גם מגדל הטלוויזיה של בגדאד (בערבית: برج بغداد) הוא מגדל טלוויזיה הממוקם בבגדאד בירת עיראק. גובהו של המגדל 207 מטרים והוא משמש כמגדל תקשורת וכמגדל נקודת תצפית תיירותית. בראש המגדל מסעדה מסתובבת ואזור תצפית. המגדל הוקם בשנת 1994 במקום בו ניצב קודם לכם מגדל תקשורת שנהרס במהלך מלחמת המפרץ. בעת הקמתו נקרא המגדל בשם "מגדל סדאם הבינלאומי" על שם שליט עיראק באותה עת - סדאם חוסיין. לאחר מלחמת המפרץ השנייה, בשנת 2003 וכיבוש העיר בגדאד על ידי צבא ארצות הברית נפגע המגדל בלחימה. לאחר תום הלחימה שופץ המגדל ושונה שם המגדל לשמו הנוכחי. קישורים חיצוניים מידע על המגדל באתר Skyscraperpage.com מידע על המגדל באתר structurae